﻿— 103 — 



tout un pour que, embarquant le Roy, il soit abandonné de la plus part 

 mesmes des catboliques, attendu que c'est une guerre prinse hors du 

 temps et nécessité. Que si on avoit convoqué les Estats pour oùyr les 

 plaintes du povre peuple et pour la reformation des abus que la guerre 

 nous avoit apportées , il falloit commencer par là et reformer l'article de 

 la religion pour le dernier ; mais que les conseils du Roy ont bien monstre 

 que leur but ne tendoit qu'à ramener la guerre, n'estant encore saouls 

 de tant de sang espandu et de tant de pays ruinés; et quant à eulx, ils 

 n'ont pris les armes que pour se défendre , estant advertis que l'on ne 

 traictoit aux Estats que de la guerre , et de leur oster l'entier exercice 

 de leur religion, pour la quelle ils ont combattu seize ans; et bien qu'ils 

 eussent esté desfaicts par plusieurs fois , ils n'ont toutes fois rien voulu 

 rabattre de la poursuite de la dicte religion, qu'on peult bien penser, 

 qu'estant saisis de cent villes fortes (dont la moindre arrestera long 

 temps ung camp royal), ils ne quitteront pas ce qu'ils ont acheté avec 

 leur sang et avec la mort de plusieurs leurs parents et associés; que si 

 les princes les abandonnent, ils n'auront pas fauite de conducteur; 

 remonstrant aussy que le Roy envoyé par de là quattre regïmens qui 

 ont commis en Auvergne et sur la rivière de Loire tant de meurtres 

 exécrables, tant de volleries, violé tant de femmes, que la mémoire de 

 tant de méchancetés suffira à attirer l'ire de Dieu sur tous ceulx du parti 

 catholique; remonstrant aussi, qu'en lieux où ils commandent, ils se con- 

 tentent d'une contribution pour entretenir leurs gens et au reste le 

 paysan est en seureté, et pour sa personne et pour ses biens; au con- 

 traire nos paysans sont grevés tous les jours de nouvelles impositions, 

 et se ne laissent pas moins d'estre frappés , et d'avoir leur vie et la 

 chasteté de leurs femmes en continuels dangers , et qui pir est , quant on 

 vient au traicté de paix, ceulx qui ont suivi leur parti sont déclarés 

 exempts de toutes impositions et tailles durant la guerre et les nostres 

 sont contraints de payer les arrérages , jusques à quattre années, et ceulx 

 qui ont voulu demourer en leurs maisons ont esté quittes en payant 

 deux décimes et les aultres sont entièrement despouillés de leurs biens, 

 si qu'une grande partie sont contraincte honteusement mandier leur 

 vie; concluant, comme dessus est dict, qu'ilz ne veuilent faire la guerre 

 au Roy, et au contraire ils ne prennent les armes que pour s'opposer à 

 ceulx qui, pour leurs passions particulières, veuillent (comme par les 

 cheveux) attirer la ruine et désolation de ce royaume. Et que s'ils ne 

 sont enfin assez forts pour se défendre , pour le moins le seront ils pour 

 ruiner avec eux ceulx qui les auront vaincus. Voilà ce que j'ay peu re- 

 cueillir vrayment de leurs remonslrances , et m'a l'on promis de me les 

 monstrer par escript, avec les quelles ils attirent beaucoup de catho- 

 liques à leur party, aultres oui du tout levé le masque et tiennent que 

 ceslc couronne est n sa dernière fin, cl que chacun tiendra pour lery et 



